cyanic-selkie/wikianc huggingface dataset:
การออกกำลังกายไม่ใช้ออกซิเจน
เมแทบอลิซึม
เมแทบอลิซึมไม่ใช้ออกซิเจนเป็นส่วนตามธรรมชาติของการใช้พลังงานเมแทบอลิซึมทั้งร่างกายอย่างหนึ่ง กล้ามเนื้อกระตุกเร็ว (แยกกับกล้ามเนื้อกระตุกช้า) ทำงานโดยใช้ระบบเมแทบอลิซึมไม่ใช้ออกซิเจน ทำให้การเรียกใช้เส้นใยกล้ามเนื้อแบบกระตุกเร็วนำไปสู่การใช้พลังงานไม่ใช้ออกซิเจนเพิ่มขึ้น การออกกำลังกายหนักที่กินเวลาตั้งแต่ 4 นาทีขึ้นไป (เช่น การวิ่ง 1 ไมล์) อาจมีองค์ประกอบการใช้พลังงานไม่ใช้ออกซิเจนอยู่ สำหรับการฝึกแบบคาบความเข้มสูง แม้ยึดการออกกำลังการใช้ออกซิเจนอย่างการวิ่ง ปั่นจักรยานและพายเรือ แต่ที่สุดแล้วจะกลายเป็นไม่ใช้ออกซิเจนเมื่อออกกำลังกายขณะมีอัตราหัวใจเต้นเกิน 90% ของอัตราหัวใจเต้นสูงสุด การใช้พลังงานไม่ใช้ออกซิเจนสามารถบอกปริมาณได้แม่นยำยาก แม้มีวิธีการที่สมเหตุผลหลายวิธีคะเนองค์ประกอบไม่ใช้ออกซิเจนเพื่อออกกำลังกายอยู่
ในทางกลับกัน การออกกำลังกายใช้ออกซิเจนได้แก่กิจกรรมความหนักน้อยกว่าที่ออกเป็นระยะเวลานาน กิจกรรมอย่างการเดิน จ็อกกิง พายเรือและปั่นจักรยานต้องอาศัยออกซิเจนปริมาณมากเพื่อก่อกำเนิดพลังงานที่จำเป็นต่อการออกกำลังกายเป็นเวลานาน (คือ การใช้พลังงานใช้ออกซิเจน) ในกีฬาที่ต้องอาศัยการออกกำลังกายปล่อยพลังสั้นซ้ำ ๆ ระบบไม่ใช้ออกซิเจนจะทำให้กล้ามเนื้อฟื้นตัวสำหรับการปล่อยพลังครั้งถัดไป ฉะนั้น การฝึกสำหรับกีฬาหลายชนิดจึงต้องการให้มีการพัฬนาระบบการผลิตพลังงานทั้งสองแบบ
แล็กเตต ผลพลอยได้จากไกลโคไลซิสไม่ใช้ออกซิเจน เดิมคิดกันว่ามีผลเสียต่อการทำหน้าที่ของกล้ามเนื้อ แต่ผลดูเหมือนน่าจะเกิดขึ้นเฉพาะเมื่อระดับแล็กเตตสูงมากเท่านั้น ระดับแล็กเตตที่สูงเป็นเพียงการเปลี่ยนแปลงหนึ่งในการเปลี่ยนแปลงหลาย ๆ อย่างที่เกิดขึ้นในและรอบเซลล์กล้ามเนื้อระหว่างการออกกำลังกายอย่างหนักซึ่งสามารถนำไปสู่อาการล้าได้ อาการล้า ซึ่งเป็นกล้ามเนื้อล้มเหลว เป็นหัวข้อที่ซับซ้อน ความเข้มข้นของแล็กเตตในกล้ามเนื้อและเลือดที่สูงเป็นผลลัพธ์ตามธรรมชาติของการออกแรงทุกอย่าง ประสิทธิภาพของกิจกรรมไม่ใช้ออกซิเจนสามารถพัฒนาได้ด้วยการฝึก
เจ้าหญิงเฮเลนแห่งเซอร์เบีย
โดยหลังจากพระสวามีสิ้นพระชนม์ พระองค์ก็เสด็จไปพำนัก ณ ประเทศฝรั่งเศส และสิ้นพระชนม์เมื่อวันที่ 16 ตุลาคม 2504 สิริพระชันษา 76 พรรษา
เลนี
เลนี (LANY ย่อจาก "Los Angeles New York") เป็นวงอินดีป็อปสัญชาติอเมริกันจากลอสแอนเจลิส ก่อตั้งวงในปี ค.ศ. 2014 วงประกอบด้วยสมาชิกคือ พอล เจสัน ไคลน์, ชาลส์ เลสลี "เลส" พรีสต์ และเจค คลิฟฟอร์ด กอส ในเดือนธันวาคม ค.ศ. 2015 หลังจากเซ็นสัญญากับค่ายโพลีดอร์เรเคิดส์ ได้ออกอีพีชุด Make Out อีกครั้ง จากนั้นออกอัลบั้มเปิดตัว LANY เมื่อ 30 มิถุนายน ค.ศ. 2017 มีซิงเกิ้ลคือ "Good Girls" ออก3 มีนาคม, "It Was Love", "The Breakup", และ "13"
ภาษาพีต
ภาษาพีต (Piet) คือภาษาโปรแกรมเชิงความลับที่ออกแบบโดยเดวิด มอร์แกน-มาร์ (David Morgan-Mar) โดยใช้ภาพบิตแมปซึ่งดูคล้ายศิลปะนามธรรมเป็นสื่อกลางสำหรับการเขียนโปรแกรม ภาษาพีต‌ได้รับการตั้งชื่อตามศิลปินชาวดัตช์ชื่อ พีต มอนดรีออน (Piet Mondrian) ผู้ซึ่งสร้างผลงานศิลปะนามธรรมด้วยเส้นและบล็อกสี่เหลี่ยม
ความหมายและการทำงาน
ความหมายของคำสั่งสามารถแปลได้จากความต่างของค่าสี (hue) และความสว่าง (lightness) ระหว่างโคเดลก่อนหน้ากับโคเดลปัจจุบันในขณะทำงาน โดยการวนรอบ (cycle) เพื่อพิจารณาความต่างของค่าสีจะเรียงลำดับจาก แดง→เหลือง→เขียว→ฟ้า→น้ำเงิน→ม่วง→แดง และความสว่างเรียงตาม อ่อน→กลาง→เข้ม→อ่อน ส่วนสีขาวและสีดำไม่อยู่ในการวนรอบใดๆ ซึ่งคำสั่งทุกอย่างจะแปลผลด้วยอินเทอร์พรีเตอร์และเก็บทุกสิ่งที่คำนวณได้ไว้ในสแต็ก (stack) หากคำสั่งใดไม่สามารถกระทำได้ คำสั่งนั้นจะถูกข้ามไป เช่น คำสั่ง pop ออกจากสแต็กว่างเปล่า เป็นต้น
การทำงานจะเริ่มจากโคเดลที่มุมซ้ายบนสุดของภาพและเดินต่อไปบนโคเดลที่อยู่ติดกัน ทิศทางของการเดินถูกกำหนดด้วย พอยเตอร์ทิศทาง (DP) โดยมีทิศทางไปทางขวาเป็นค่าเริ่มต้น ซึ่งพอยเตอร์ทิศทางนี้สามารถเปลี่ยนให้เป็นค่าบน ล่าง ซ้าย ขวา ได้ตามต้องการ และยังมีตัวแปรหนึ่งเรียกว่า ตัวเลือกโคเดล (CC) ใช้สำหรับพิจารณาเปลี่ยนการเดินไปทางซ้ายหรือทางขวาเมื่อโคเดลถัดไปนั้นเดินต่อไปไม่ได้หรือไม่มี กล่าวคือ เป็นโคเดลสีดำหรืออยู่ที่สุดขอบภาพ ซึ่งโคเดลสีดำเปรียบเสมือน "กำแพง" ที่ไม่สามารถเดินผ่านไปได้ ส่วนโคเดลสีขาวจะไม่ทำงานใดๆ (เดินผ่านไป) โปรแกรมจะสิ้นสุดการทำงานเมื่อไม่มีทางอื่นให้เดินต่อไป ทั้งพอยเตอร์ทิศทางและตัวเลือกโคเดลอาจมีการเปลี่ยนแปลงบ่อยในโปรแกรมหนึ่งๆ และทุกโคเดลในภาพไม่จำเป็นต้องเดินผ่านทั้งหมด
รายชื่ออดีตสมาชิกของโกลเบิลฟอร์ซเรสต์ลิง (2014–2017)
บทความนี้ เป็นรายชื่อของอดีตบุคลากรของ สมาคมมวยปล้ำอาชีพ โกเบิลฟอร์ซเรสต์ลิง (2014–2017) ซึ่งก่อตั้งในปี ค.ศ. แต่เริ่มมีการจัดศึกการแข่งขันในปี ค.ศ. 2015 โดยนักมวยปล้ำทั้งหมดเข้าร่วมการแข่งขันในสมาคมดั้งเดิมของ GFW
สุริยุปราคา 11 สิงหาคม พ.ศ. 2561
สุริยุปราคาบางส่วนจะเกิดขึ้นในวันที่ 11 สิงหาคม พ.ศ. 2561 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาบางส่วนเกิดขึ้นในภูมิภาคขั้วโลก เมื่อศูนย์กลางเงาของดวงจันทร์นั้นพลาดหรือไม่ได้ทอดลงมาบนโลก
ภาพ
<BR>ภาพเคลื่อนไหวแนวเส้นทาง
อุปราชอึ้งแซะ
อุปราชอึ้งแซะ (ไม่ปรากฏ - พ.ศ. 2218) เป็นพระมหาอุปราชแห่งกรุงอังวะ ได้เป็นเจ้าผู้ครองแคว้นเชียงใหม่พระองค์ที่ 10 ในสมัยอยู่ภายใต้การปกครองของพม่า
อุปราชอึ้งแซะเป็นพระราชโอรสในพระเจ้ากรุงอังวะ มีพระนามเดิมอย่างไรไม่ปรากฏ ได้รับสถาปนาเป็นพระมหาอุปราชาอึ้งแซะ (เอ่งเช แปลว่าวังหน้า) เมื่อเจ้าเมืองแพร่ผู้ปกครองเชียงใหม่พระองค์ก่อนถึงแก่พิราลัย พระเจ้ากรุงอังวะจึงโปรดให้มาครองนครเชียงใหม่แทน ในปี พ.ศ. 2215 ถึงปี พ.ศ. 2218 ก็สวรรคต รวมระยะเวลาได้ 3 ปี เจพูตราย พระโอรสเจ้าเจกุตราได้ปกครองอาณาจักรล้านนาต่อมา
ประเทศสิงคโปร์ในโอลิมปิกฤดูหนาว 2018
ประเทศสิงคโปร์ เข้าร่วมแข่งขันกีฬาโอลิมปิกฤดูหนาว ครั้งที่ 23 ค.ศ. 2018 (พ.ศ. 2561) ที่เมืองพย็องชัง ประเทศเกาหลีใต้ ระหว่างวันที่ 9-25 กุมภาพันธ์ พ.ศ. 2561 คณะกรรมการโอลิมปิกสิงคโปร์เป็นตัวแทนประเทศสิงคโปร์ในการส่งนักกีฬาเข้าร่วมแข่งขันทั้งหมดจำนวน 1 คน ใน 1 ชนิดกีฬา
ไชนอาคม
อาคม เป็นหมู่คัมภีร์ในศาสนาเชนอันแต่งขึ้นโดยเรียบเรียงจากโอวาทขององค์ตีรถังกร โอวาทที่เทศนาที่ในสมวสรณะ (Samavasarana) เรียกว่า "ศรุตญาณ" (Śhrut Jnāna) และประกอบไปด้วย 11 อังคะ 14 ปุรวะ ส่วนโอวาทที่จดบันทึกโดยคณะธร (Ganadhara) ประกอบด้วย 12 อังคะ สื่อโดยใช้ภาพของต้นไม้ที่มี 12 กิ่ง โอวาทต่าง ๆ เหล่านี้รวมกันเป็นมูลบทของ เศวตามพรไชนอาคม ซึ่งเป็นคัมภีร์หลักในนิกายเศวตามพร และเชื่อกันว่ามีสืบทอดกันมาจากพระอาทินาถ ตีรถังกรองค์แรกของจักรวาลนี้ คัมภีร์ไชนอาคมฉบับที่เก่าแก่ที่สุดที่พบหลักฐานจารึกด้วยภาษาปรากฤต คำว่า "อาคม" นั้นเป็นคำสันสกฤตที่แสดงให้เห็นว่าหลักคำสอนต่าง ๆ จะมาถึงผ่านทางการสืบทอดทางเชื้อสายของเหล่าคุรุที่เป็นที่เคารพ
สำหรับศาสนิกชนของเชนเชื่อกันว่าคัมภีร์ไชนอาคมนี้บันทึกโอวาทคำต่อคำอย่างตรงตัวของพระมหาวีระและตีรถังกรต่าง ๆ และมีลักษณะที่ ไม่มีจุดเริ่มต้น ไม่มีที่สิ้นสุด และเป็นจริงเสมอแก้ไขไม่ได้
สงครามฝรั่งเศส-ปรัสเซีย
สงครามฝรั่งเศส-ปรัสเซีย (Franco-Prussian War) หรือ สงครามฝรั่งเศส-เยอรมัน ในฝรั่งเศสเรียกกันว่า สงครามปี 1870 (1870 War) เป็นความขัดแย้งระหว่างจักรวรรดิฝรั่งเศสที่สอง(และต่อมากลายเป็นสาธารณรัฐฝรั่งเศสที่ 3) และรัฐเยอรมันแห่งสมาพันธรัฐเยอรมันเหนือภายใต้การนำโดยราชอาณาจักรปรัสเซีย กินเวลาตั้งแต่วันที่ 19 กรกฎาคม ค.ศ. 1870 ถึง 28 มกราคม ค.ศ. 1871 ความขัดแย้งครั้งนี้มีสาเหตุมาจากความทะเยอทะยานของปรัสเซียที่จะขยายอำนาจในการรวมชาติเยอรมันและความเกรงกลัวของฝรั่งเศสในการเปลี่ยนแปลงสมดุลแห่งอำนาจในยุโรปที่จะส่งผลลัพธ์ หากปรัสเซียทำสำเร็จ นักประวัติศาสตร์บางคนได้โต้แย้งว่า นายกรัฐมนตรีปรัสเซีย อ็อทโท ฟ็อน บิสมาร์ค ได้มีความจงใจในการยั่วยุฝรั่งเศสให้ประกาศสงครามกับปรัสเซีย เพื่อที่จะชักนำให้รัฐทางใต้ของเยอรมันที่เป็นอิสระ ได้แก่ บาเดิน เวือร์ทเทิมแบร์ค บาวาเรีย และเฮ็สเซิน - ดาร์มชตัดท์ เข้าร่วมเป็นพันธมิตรกับสมาพันธรัฐเยอรมันเหนือซึ่งถูกปกครองโดยปรัสเซีย ในขณะที่คนอื่นยืนยันว่า บิสมาร์คไม่ได้วางแผนและใช้ประโยชน์จากสถานการณ์ครั้งนี้ในขณะที่พวกเขาได้แฉออกไป อย่างไรก็ตาม ไม่มีใครโต้แย้งความจริงที่ว่าบิสมาร์คต้องยอมรับศักยภาพของพันธมิตรเยอรมันใหม่ในการรับมือสถานการณ์โดยรวม
ฝรั่งเศสได้ระดมกองทัพ เมื่อวันที่ 15 กรกฎาคม ค.ศ. 1870 ทำให้สมาพันธรัฐเยอรมันเหนือได้ทำการตอบโต้ด้วยการระดมพลเช่นกันในวันเดียวกัน เมื่อวันที่ 16 กรกฎาคม ค.ศ. 1870 รัฐสภาฝรั่งเศสได้โหวตเพื่อประกาศสงครามกับปรัสเซียและคำประกาศสงครามได้ถูกไปยังปรัสเซียในสามวันต่อมา กองทัพฝรั่งเศสได้เข้ารุกดินแดนเยอรมัน เมื่อวันที่ 2 สิงหาคม เยอรมันได้ระดมพลของตนได้อย่างมีประสิทธิภาพมากกว่าฝรั่งเศสและได้เข้ารุกทางตะวันออกเฉียงเหนือของฝรั่งเศส เมื่อวันที่ 4 สิงหาคม กองทัพเยอรมันมีจำนวนที่เหนือกว่า มีการฝึกอบรมและความเป็นผู้นำที่ดี และมีการใช้เทคโนโลยีที่ทันสมัยได้อย่างมีประสิทธิภาพมากขึ้นโดยเฉพาะอย่างยิ่งคือทางรถไฟ และปืนใหญ่
หนึ่งในชัยชนะอย่างรวดเร็วของปรัสเซียและเยอรมันในทางตะวันออกของฝรั่งเศส จุดสูงสุดในการล้อมที่แม็สและยุทธการที่เชอด็อง ทำให้จักรพรรดิ นโปเลียนที่ 3ทรงถูกจับกุมและกองทัพจักรวรรดิที่สองได้ปราชัยอย่างย่อยยับ รัฐบาลปกป้องชาติได้ประกาศก่อตั้งสาธารณรัฐฝรั่งเศสที่สามขึ้นในปารีส เมื่อวันที่ 4 กันยายน และทำสงครามต่อไปในอีกห้าเดือน กองทัพเยอรมันได้ต่อสู้รบและพ่ายแพ้ให้กับกองทัพฝรั่งเศสใหม่ในภาคเหนือของฝรั่งเศส ปารีสซึ่งเป็นเมืองหลวงได้ถูกปิดล้อมและถูกยึดครอง เมื่อวันที่ 28 มกราคม ค.ศ. 1871 ภายหลังการก่อการกำเริบของฝ่ายคณะปฏิวัติที่เรียกตนเองว่า คอมมูนปารีส ได้เข้ายึดอำนาจในเมืองและถือครองไว้เป็นเวลาสองเดือน จนกระทั่งกองทัพฝรั่งเศสได้เข้าปราบปรามอย่างเลือดเย็น เมื่อปลายเดือนพฤษภาคม ค.ศ. 1871
รัฐเยอรมันทั้งหมดได้ประกาศว่าจะรวมตัวกันเป็นจักรวรรดิเยอรมันภายใต้การนำโดยกษัตริย์แห่งปรัสเซีย วิลเฮล์มที่ 1 ในที่สุดเยอรมนีก็รวมชาติเป็นหนึ่งเดียวในฐานะที่เป็นชาติ-รัฐ(ออสเตรียได้ถูกแยกออกไป) สนธิสัญญาแฟรงก์เฟิร์ต เมื่อวันที่ 10 พฤษภาคม ค.ศ.1871 ทำให้ส่วนใหญ่ของแคว้นอาลซัสและบางส่วนของแคว้นลอแรนตกเป็นของเยอรมนี ซึ่งต่อมาได้กลายเป็นดินแดนจักรวรรดิแห่งอาลซัสและลอแรน(Reichsland Elsaß-Lothringen). การที่เยอรมันพิชิตฝรั่งเศสและรวมชาติเยอรมนีทำให้เกิดการเสียสมดุลแห่งอำนาจในยุโรปที่มีมาตั้งแต่การประชุมใหญ่แห่งเวียนนา ในปี ค.ศ. 1815 และบิสมาร์คยังรักษาอำนาจอย่างมากในกิจการระหว่างประเทศเป็นเวลาสองทศวรรษ
ด้วยความมุ่งมั่นของฝรั่งเศสที่จะชิงอาลซัสและลอแรนกลับคืนมา และความหวาดกลัวของสงครามฝรั่งเศสและเยอรมันอีกครั้งพร้อมกับความหวั่นเกรงของบริติชเกี่ยวกับสมดุลแห่งอำนาจ กลายเป็นปัจจัยในสาเหตุของสงครามโลกครั้งที่หนึ่ง
สโมสรฟุตบอลแบงค็อก ยูไนเต็ด บี
สโมสรฟุตบอลแบงค็อก ยูไนเต็ด บี (Bangkok United F.C B) เป็น สโมสรสำรอง ของสโมสรแบงค็อก ยูไนเต็ดปัจจุบันลงเล่นในไทยลีก 4
บัตเตอร์ฟลาย (วงดนตรี)
บัตเตอร์ฟลาย (Butterfly) เป็นกลุ่มคนดนตรีที่มีบทบาทอย่างสูงในการปรับเปลี่ยนและขับเคลื่อนวงการเพลงไทยสากลเข้าสู่ทิศทางที่มีความทันสมัยทั้งรูปแบบและเนื้อหา ถือได้ว่าเป็นหนึ่งในรูปแบบที่เป็นพื้นฐานสำคัญของวงการเพลงไทยในยุคที่รุ่งเรืองที่สุด ก่อตั้งเมื่อปี พ.ศ. 2521 โดย จิรพรรณ อังศวานนท์, สุรสีห์ อิทธิกุล, ดนู ฮันตระกูล และ กฤษณ์ โชคทิพย์พัฒนา รวมกันจัดตั้งบริษัท บัตเตอร์ฟลาย ซาวน์แอนด์ฟิล์ม เซอร์วิส จำกัด เพื่อผลิตงานเพลงประกอบภาพยนตร์ เพลงประกอบโฆษณา เพลงประกอบละครเวที และงานอัลบั้มเพลง ผู้มีบทบาทในกลุ่มบัตเตอร์ฟลายในเวลาถัดมาได้แก่ บรูซ แกสตัน, อัสนี โชติกุล, อุกฤษฏ์ พลางกูร, กรเณศร์ วสีนนท์, เขตต์อรัญ เลิศพิพัฒน์, อนุวัฒน์ สืบสุวรรณ, สินนภา สารสาส, ศักดิ์สิทธิ์ เชื้อกลาง ฯ
รักแท้บทที่ 1
รักแท้บทที่ 1 เป็นภาพยนตร์ไทยแนวโรแมนติก-ดราม่า ผลงานการกำกับของ สุเทพ ตันนิรัตน์ สร้างโดย บริษัท ไท เอ็นเตอร์เทนเมนต์ จำกัด ออกฉายเมื่อวันที่ 28 สิงหาคม พ.ศ. 2538 เป็นผลงานการแสดงภาพยนตร์เรื่องแรกและเรื่องสุดท้ายของ บุญพิทักษ์ จิตต์กระจ่าง ก่อนเสียชีวิต ประกบคู่กับ ศักดิ์สิทธิ์ แท่งทอง
รักแท้บทที่ 1 เป็นเรื่องราวของ ระบิล ชายผู้หนึ่งซึ่งหวาดกลัวความรักและกำลังศึกษาเรื่องความรักจากหนังสือ รวมทั้งจากเพื่อนรอบข้าง โดยมี ทิพย์ หญิงสาวผู้เคยผิดหวังในรักและเป็นรักแรกของ ระบิล เพื่อให้ระบิลทดสอบบทเรียนรักแท้ของเค้า และส่วนหนึ่งของเนื้อเรื่องได้มีการกล่าวถึง นิยายเรื่องดัง สงครามชีวิต ของ ศรีบูรพา
เนื้อเรื่อง
รักแรกที่ก่อตัวขึ้นชีวิตของ "ระบิล" หรือชื่อเล่นว่า "ระ" ที่เพื่อนๆเรียก เขาขยาดในเรื่องของผู้หญิงหลังจากที่โดนเพื่อนๆจอมแสบที่มีนิสัยแปลกแตกต่างกันออกไป พูดกรอกหูเกี่ยวกับการตามตื๊อของบรรดาสาวขายประกัน เขาพยายามที่จะหนี แต่ถ้าคราวนั้นหนีสำเร็จระจะไม่มรวันได้เจอหัวใจตนเองเลย "ทิพย์" เป็นรักครั้งแรกที่ระได้เจอ ระเรียนรู้วิธีที่จะจีบสาวด้วยการอ่านบทความมากมาย ที่เหมือนจะสอนและเป็นเพื่อนได้อย่างดีแต่เมื่อเจอกับเหตุการณ์จริงเข้าเพื่อนก็ไม่อาจช่วยเขาได้ ระเกิดอาการประหม่าอย่างไม่มีเหตุผล แม้กระทั่งนัดครั้งแรกในงานปาร์ตี้ของเพื่อนทิพย์ ความรักที่เริ่มก่อตัวของเขาแม้กระทั่งบรรดาเพื่อนตัวแสบก็ยังไม่อาจล่วงรู้ได้ ระหว่างที่ความสัมพันธ์ของทั้งสองกำลังดำเนินไปอย่างราบรื่น จู่ๆทิพย์กลับหายไปจากชีวิตของเขา ด้วยเหตุผลส่วนตัวของเธอเองที่ระก็ไม่อาจรู้ได้และตัดสินใจตามหาหัวใจของตนเองตามที่มันเรียกร้อง แต่จะเจอหรือไม่บนถนนสายเปลี่ยวนี้
สุริยุปราคา 6 มกราคม พ.ศ. 2562
สุริยุปราคาบางส่วนเกิดขึ้นในวันที่ 6 มกราคม พ.ศ. 2562 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาบางส่วนเกิดขึ้นในภูมิภาคขั้วโลก เมื่อศูนย์กลางเงาของดวงจันทร์นั้นพลาดหรือไม่ได้ทอดลงมาบนโลก
ภาพ
<BR>ภาพเคลื่อนไหวแนวเส้นทาง
คิราริ สาวใสหัวใจเกินร้อย
คิราริ สาวใสหัวใจเกินร้อย หรือ คิราริ เรโวลูชั่น   เป็นการ์ตูนญี่ปุ่นเขียนโดย อง นะกะฮะระจิ เริ่มลงตีพิมพ์ในนิตยสาร Ciao  ของสำนักพิมพ์ โชงะกุกัง ตั้งแต่วันที่ มีนาคม พ.ศ. 2547 จนจบ
ในเมืองไทยฉายที่ช่องแก๊งค์การ์ตูน และลิขสิทธิ์ดีวีดีและวีซีดีในประเทศไทยโดย โรส มีเดีย แอนด์ เอ็นเตอร์เทนเม้นท์
เนื้อเรื่อง
สึคิชิมะ คิราริ อายุ14 เป็นนักเรียน  เรียนอยู่ชั้น ม.2 คิราริ เป็นนักเรียน ธรรมดา เป็นคนกินเก่งมาก และ คิราริ ได้พบ เซย์จิ แห่งวง ชิพส์ ไอดอล หนุ่มชื่อดัง ได้ตกหลุมรักเด็กผู้ชายคนหนึ่งตั้งแต่ แรกเห็น   คิราริจึงมุ่งมั่นที่จะเป็นไอดอลเพื่อที่จะได้ใกล้ชิด กับ เซย์จิ
ตัวละครอื่นๆ
อามาคาวา อิซึมิ หรือ อิซึมี โฮวทาโร่
มะสัง
มะสัง หรือ หมากกะสัง ( (Scheff.) Swingle) เป็นพืชในวงศ์ Rutaceae เป็นไม้ยืนต้นแผ่กิ่งก้านจำนวนมาก ลำต้นและกิ่งก้าน มีหนามแหลมยาว แข็ง ใบประกอบแบบขนนก แผ่นใบโค้งขึ้นด้านบนเล็กน้อย สีเขียวเข้ม เป็นมันวาว ตามผิวใบมีต่อมน้ำมัน ดอกออกเป็นช่อแยกแขนงที่ซอกใบ คล้ายดอกกระถิน เป็นปุย ๆ มีสีขาว ผลทรงกลมสีเขียวคล้ายผลมะนาว ผิวเปลือกมีลายเป็นคลื่น เปลือกแข็งและหนามาก ผลอ่อนเปลือกสีเขียว เมื่อแก่จัดสีน้ำตาล มีเมล็ดจำนวนมาก
การใช้ประโยชน์
ทางอุบลราชธานี ใช้  แก่นต้มรวมกับแก่นมะขาม ใช้ดื่มขณะอยู่ไฟ ตำรายาไทยใช้รากต้มน้ำดื่มแก้ไข้ ใบรสฝาดมัน ใช้แก้ท้องเดิน ผลมีรสเปรี้ยว ใช้แทนมะนาวได้ ทางภาคตะวันออกเฉียงเหนือนิยมรับประทานสด เปลือกผลมะสังใช้บรรจุเทียน เมื่อจุดจะมีกลิ่นหอม เนื้อมะสังตากแห้งใช้ปรุงรสอาหารแบบเดียวกับมะขามเปียก ใส่ในน้ำพริก ลาบ ก้อย ยำ ส้มตำแทนมะนาว ผลอ่อนและยอดอ่อนมีรสเปรี้ยว ทางภาคใต้นิยมนำผลอ่อนมาแกงส้มกับปลาหมอ นิยมทำไปทำเป็นไม้ดัด เพื่อใช้ในการประดับตกแต่ง
ไอรีน คารา
ไอรีน คารา เอสคาเลรา (Irene Cara Escalera) (18 มีนาคม ค.ศ. 1959 – 25 พฤศจิกายน ค.ศ. 2022) ใช้ชื่อในการแสดงว่า ไอรีน คารา เป็นนักร้อง นักแต่งเพลง และนักแสดงชาวอเมริกัน คาราร้องและร่วมแต่งเพลงฮิต 'Flashdance... What a Feeling' (จากภาพยนตร์เรื่อง Flashdance) ที่ทำให้เธอได้รับรางวัลออสการ์ สาขาเพลงดั้งเดิมยอดเยี่ยม และรางวัลแกรมมี่ สาขานักร้องเพลงป็อปหญิงยอดเยี่ยม ในปี ค.ศ. 1984 คารายังรับบทเป็นโคโค เฮอร์นันเดซในภาพยนตร์ปี 1980 เรื่อง Fame และยังร้องเพลงในชื่อเดียวกับภาพยนตร์ 'Fame' ซึ่งเป็นเพลงฮิตระดับนานาชาติ
เมื่อวันที่ 25 พฤษจิกายน ค.ศ. 2022 คาราถูกพบว่าเสียชีวิตที่บ้านพักของเธอ โดยไม่ทราบสาเหตุการเสียชีวิตของเธอ
เดรก
เดรก (Drake) อาจหมายถึง
ประเทศสโลวาเกียในโอลิมปิกฤดูหนาว 2018
ประเทศสโลวาเกีย เข้าร่วมแข่งขันกีฬาโอลิมปิกฤดูหนาว ครั้งที่ 23 ค.ศ. 2018 (พ.ศ. 2561) ที่เมืองพย็องชัง ประเทศเกาหลีใต้ ระหว่างวันที่ 9-25 กุมภาพันธ์ พ.ศ. 2561 คณะกรรมการโอลิมปิกสโลวาเกียเป็นตัวแทนประเทศสโลวาเกียในการส่งนักกีฬาเข้าร่วมแข่งขันทั้งหมดจำนวน 56 คน ใน 7 ชนิดกีฬา
สกีข้ามทุ่ง
ผลการแข่งขันดังนี้ :
ประเทศยูเครนในโอลิมปิกเยาวชนฤดูร้อน 2018
ประเทศยูเครน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติยูเครนเป็นผู้ทำหน้าที่ในการส่งนักกีฬาเข้าร่วมแข่งขันจำนวน 55 คน ใน ชนิดกีฬา ผลการแข่งขันครั้งนี้ประเทศยูเครนได้รับเหรียญรางวัลแบ่งเป็น 5 เหรียญทอง 7 เหรียญเงิน และ 6 เหรียญทองแดง รวมทั้งหมด 18 เหรียญ
สถาปัตยกรรมใน พ.ศ. 2555
'''สถาปัตยกรรมใน พ.ศ. 2555''' เกี่ยวข้องกับบางเหตุการณ์สำคัญ
ʻOkina
โอกีนา (okina) เป็นอักษรพยัญชนะตัวหนึ่งในชุดตัวเขียนละติน ใช้เขียนแทนเสียงกักที่เส้นเสียงที่ปรากฏในภาษากลุ่มพอลินีเชียหลายภาษา ซึ่งมีการเรียกชื่อโอกีนาแตกต่างกันออกไป
ลักษณะ
สำหรับเอตาในภาษาตาฮีตีจะมีรูปร่างที่แตกต่างออกไป เหมือนโอกีนาที่หัน 90 องศาหรือหันขึ้นตามเข็มนาฬิกามากกว่า
อักขรวิธีและสถานะทางการ
โอกีนาเป็นหนึ่งในชุดตัวอักษรฮาวาย เป็นอักษรที่ไม่มีตัวใหญ่เล็ก ซึ่งต่างจากอักษรตัวอื่น ๆ ที่รับมาจากตัวอักษรละตินพื้นฐาน) สำหรับคำที่ขึ้นต้นด้วยโอกีนา กฎการขึ้นต้นด้วยอักษรตัวใหญ่จะมีผลต่ออักษรตัวถัดไปแทน เช่น ในตำแหน่งต้นประโยค คำว่า "Okina" จะต้องขึ้นต้นด้วยตัว O ใหญ่เสมอ
ชื่อทางภูมิศาสตร์ในสหรัฐอเมริกา
คณะกรรมการชื่อทางภูมิศาสตร์สหรัฐได้จัดทำรายชื่อสถานที่ที่มีและไม่มีโอกีนาและกาฮาโก (ขีดยาวเหนือตัวอักษร) ในระบบสารสนเทศชื่อทางภูมิศาสตร์
วอลเลย์บอลชายในโอลิมปิกรอบคัดเลือกระดับโลก 2012
วอลเลย์บอลชายในโอลิมปิกรอบคัดเลือกระดับโลก 2012 (2012 FIVB Men's World Olympic Qualification Tournament) เป็นการแข่งขันวอลเลย์บอลชายเพื่อคัดเลือกทีมที่ได้อันดับ 1-3 ทีมแรกและทีมจากเอเชียที่อันดับดีที่สุด 1 ทีม (นอกเหนือจากทีม 3 อันดับแรก) เพื่อเข้าแข่งขันโอลิมปิกฤดูร้อน 2012 ณ ลอนดอน สหราชอาณาจักร
ทีมที่เข้าแข่งขัน
* 4 ทีมจาก วอลเลย์บอลชายชิงแชมป์เอเชีย 2011 ถูกกำหนดไว้ที่จะอยู่ในทัวร์นาเมนต์ที่ 1 ที่ประเทศญี่ปุ่น
ฟาน ถิ กีม ฟุก
ฟาน ถิ กีม ฟุก (Phan Thị Kim Phúc, เกิด 2506) เป็นชาวเวียดนาม-แคนาดา รู้จักกันดีในฐานะเป็นเด็กที่ปรากฏในภาพถ่ายที่ได้รับรางวัลพูลิตเซอร์ที่ถ่ายระหว่างสงครามเวียดนามเมื่อวันที่ 8 มิถุนายน 2515 ภาพถ่ายเชิงสัญลักษณ์นี้ถ่ายในอำเภอจ๋างบ่าง (Trảng Bàng) จังหวัดเต็ยนิญ โดยช่างภาพเอพี นิก อู๊ต (Nick Ut) แสดงเธอในวัยราวเก้าขวบกำลังวิ่งเปลือยตามถนนหลังการโจมตีของเวียดนามใต้ทำให้ไหม้รุนแรงที่หลัง
เรือท้องแบน
เรือท้องแบน (pontoon (boat)) คืออุปกรณ์ลอยน้ำชนิดหนึ่งซึ่งมีประสิทธิภาพในการลอยด้วยตัวเองในน้ำหนักถ่วงที่หนักมาก เรือท้องแบนคือเรือประเภทหนึ่งที่มีพื้นเรือค่อนข้างแบนโดยอาศัยทุ่นในการลอยน้ำ และอาจถูกใช้เป็นเรือ แพ เรือบรรทุก ท่าเรือ เรืออากาศ เรือโฮเวอร์คราฟต์ เครื่องบินลอยน้ำหรือเครื่องบินทะเล เรือท้องแบนอาจจะใช้งานร่วมกับชานชาลา การสร้างแพ การพยุงแพที่มีโครงสร้างเป็นบ้านเรือ ชานชาลาที่มั่นคงยังสามารถถูกใช้เป็นท่าเรือ การออกแบบเรือโดยทั่วไป คือเรือลำคู่ด้วยสองลำเรือลอยน้ำ (catamaran) หรือเรือที่มีลำเรือสามลำลอยน้ำ (trimaran) ซึ่งอาจจะสร้างอย่างง่ายๆ ด้วยรูปทรงกระบอกปิด เช่น ท่อ ถังน้ำ หรือกล่องประดิษฐ์จากเหล็กหรือคอนกรีต เป็นต้น ภาพร่างเรือท้องแบนอาจจะมีท้องเรือตื้นเพียง 8 นิ้ว ซึ่งลดความเสี่ยงในการแล่นไปถูกพื้นดินและความเสียหายใต้น้ำ ผลกระทบของเรือรูปแบบนี้คือเมื่อเรือแล่นด้วยกำลังแรงมากจะมีผลต่อการพลิกคว่ำด้านข้างของเรือโดยทันทีและไม่มีการเตือน โดยเฉพาะเรือที่มีน้ำหนักมากในส่วนบน
สมุดภาพ
perrow="3"> File:Dragage_Seine_Paris.jpg|เรือท้องแบนในฝรั่งเศส File:Sun_Track_Bass_Buggy.jpg|เรือท้องแบน File:KAUST_pontoon_boat.jpg|เรือท้องแบน
เส้นทางนักบุญยากอบ
เส้นทางนักบุญยากอบ (Way of St. James; Camino de Santiago; Camiño de Santiago; Done Jakue bidea; Chemin de St-Jacques; Jakobsweg) คือเส้นทางที่คริสต์ศาสนิกชนผู้แสวงบุญจากประเทศต่าง ๆ ในทวีปยุโรปใช้ในการเดินทางไปยังอาสนวิหารเมืองซานเตียโกเดกอมโปสเตลา ประเทศสเปน ซึ่งเชื่อกันว่าเป็นสถานที่บรรจุเรลิกของนักบุญยากอบ บุตรเศเบดี
เส้นทางนักบุญยากอบได้รับการขึ้นทะเบียนเป็นมรดกโลกของทวีปยุโรปในปี ค.ศ. 1993
ถนนแสงชูโต
ถนนแสงชูโต หรือ ทางหลวงแผ่นดินหมายเลข 323 สายหนองตะแคง–เจดีย์สามองค์ บ้างก็เรียก 323 ทางเลี่ยงเมืองบ้านโป่ง เป็นทางหลวงแผ่นดินในภาคตะวันตกของประเทศไทย เริ่มต้นจากถนนเพชรเกษม ผ่านจังหวัดราชบุรี จังหวัดกาญจนบุรี เชื่อมต่อกับประเทศพม่า ที่ด่านเจดีย์สามองค์ ระยะทางรวม 287.167 กิโลเมตร (อยู่ในความรับผิดชอบของกรมทางหลวง 276.991 กิโลเมตร) ก่อสร้างขึ้นเพื่อรองรับการคมนาคมทางบกนอกเหนือจากทางรถไฟสายธนบุรี–น้ำตก ซึ่งเป็นทางรถไฟเก่าแก่สมัยสงครามโลกครั้งที่ 2 และทางเรือผ่านแม่น้ำแคว เป็นเส้นทางในความผิดชอบของแขวงทางหลวงราชบุรี และ แขวงทางหลวงกาญจนบุรี
เส้นทางนักบุญยากอบ
เส้นทางจาริกแสวงบุญสำคัญคริสต์ศาสนิกชน
ตำนานกล่าวว่าร่างของยากอบ บุตรเศเบดี หรือนักบุญยากอบองค์ใหญ่ถูกนำมาจากเยรุซาเลมมายังตอนเหนือของสเปน และมาฝังไว้ยังที่ที่ปัจจุบันคือเมืองซานเตียโกเดกอมโปสเตลา
ถนนแสงชูโต
รายละเอียดของเส้นทาง
ถนนแสงชูโตเป็นถนนขนาด 4 ช่องจราจรในช่วงแรก (ช่วงเลี่ยงเมืองบ้านโป่งมีขนาด 8 ช่องการจราจร) มีจุดเริ่มต้นที่กิโลเมตรที่ 67+727 (กิโลเมตรที่ 68+640 เดิม) ของถนนเพชรเกษม บริเวณทางแยกต่างระดับหนองตะแคง หรือทางแยกต่างระดับเพชร-บ้านโป่ง ในอำเภอบ้านโป่ง จังหวัดราชบุรี มุ่งหน้าไปยังทิศตะวันตกเฉียงเหนือ ผ่านเทศบาลเมืองบ้านโป่ง แล้วเข้าสู่จังหวัดกาญจนบุรี ผ่านอำเภอท่ามะกา อำเภอท่าม่วง ผ่านเทศบาลเมืองกาญจนบุรีและข้ามแม่น้ำแควใหญ่ ในอำเภอเมืองกาญจนบุรี เมื่อพ้นวัดถ้ำเสือดาวจะลดเหลือ 2 ช่องจราจร ผ่านอำเภอไทรโยค และถนนจะขยายเป็น 4 ข่องจราจรในช่วงเทศบาลตำบลน้ำตกไทรโยคน้อย จากนั้นจะเป็นถนนขนาด 2 ช่องจราจรตลอดสาย ผ่านอำเภอทองผาภูมิ และสิ้นสุดที่ด่านเจดีย์สามองค์ อำเภอสังขละบุรี เชื่อมต่อกับเมืองพะย่าโต้นซู รัฐกะเหรี่ยง ประเทศพม่า ทั้งนี้ ถนนในช่วงด่านเจดีย์สามองค์ได้รับการปรับปรุงให้เป็นถนนขนาด 6 ช่องจราจร
เส้นทางนักบุญยากอบ
เส้นทางจาริกแสวงบุญสำคัญคริสต์ศาสนิกชน
การเดินทางไปยังซานเตียโกเดกอมโปสเตลาอาจจะใช้เส้นทางสายใดก็ได้ สำหรับนักแสวงบุญแล้วการเดินทางเริ่มจากที่อยู่ของตนเองไปยังจุดหมายปลายทางที่ซานเตียโกเดกอมโปสเตลา แต่ในบรรดาเส้นทางต่าง ๆ ก็มีเส้นทางที่ถือว่าสำคัญ ๆ อยู่สองสามสาย ในช่วงยุคกลางเส้นทางจาริกแสวงบุญไปยังซานเตียโกเดกอมโปสเตลาเป็นเส้นทางที่นิยมใช้กันมาก แต่เมื่อมาประสบกับกาฬโรคระบาดในยุโรป การปฏิรูปศาสนาฝ่ายโปรเตสแตนต์ และวิกฤติการณ์ทางการเมืองในช่วงคริสต์ศตวรรษที่ 16 เข้า ความนิยมในการเดินทางดังกล่าวก็เริ่มลดถอยลง เมื่อมาถึงคริสต์ทศวรรษ 1980 ในแต่ละปีก็แทบจะไม่มีนักแสวงบุญที่เดินทางไปถึงจุดหมายปลายทางที่ซานเตียโกเดกอมโปสเตลา แต่หลังจากนั้นเป็นต้นมาความนิยมในการเดินทางไปแสวงบุญก็เริ่มกระเตื้องขึ้นจากนักแสวงบุญจากทั่วโลก เมื่อสภาแห่งยุโรปได้ยกฐานะเส้นทางนักบุญยากอบขึ้นเป็นเส้นทางวัฒนธรรมแห่งยุโรปในปี ค.ศ. 1987 และโดยองค์การยูเนสโกขึ้นเป็นมรดกโลกในปี ค.ศ. 1993
ถนนแสงชูโต
ประวัติ
ถนนแสงชูโตในสมัยก่อนเริ่มต้นที่วงเวียนช้าง หลังสถานีรถไฟบ้านโป่ง จากนั้นตัดกับถนนทรงพลที่วงเวียนหอนาฬิกาบ้านโป่ง ทอดยาวไปจนถึงเมืองกาญจนบุรี แต่เดิมถนนทรงพลเป็นถนนที่เชื่อมเมืองนครปฐมกับบ้านโป่ง    ต่อมาปรับเปลี่ยนถนนแสงชูโตให้มีแนวเส้นทางจากทางแยกหนองตะแคงผ่านจังหวัดกาญจนบุรี ถึงทางแยกปิล๊อก อำเภอทองผาภูมิ โดยในสมัยที่จอมพล ป. พิบูลสงคราม เป็นนายกรัฐมนตรี ให้ขนานนามว่า "ถนนแสงชูโต" เพื่อเป็นเกียรติแก่หลวงอุปกรณ์รัฐวิถี (ษระ แสง-ชูโต) อดีตนายช่างใหญ่กรมทาง เมื่อวันที่ 10 ธันวาคม พ.ศ. 2493
ก่อนหน้านี้ได้กำหนดให้เป็นทางหลวงแผ่นดินสายที่ 18 หลังจากนั้นเมื่อวันที่ 25 มิถุนายน พ.ศ. 2509 ได้ออกประกาศสำนักนายกรัฐมนตรี เรื่อง ระบบหมายเลขทางหลวงแผ่นดินและทางหลวงจังหวัดแห่งประเทศไทย พ.ศ. 2509 ซึ่งมีการปรับปรุงระบบหมายเลขทางหลวง มาเป็นแบบที่ใช้อยู่ในปัจจุบัน จึงได้กำหนดให้ถนนทางแยกจากเพชรเกษม-บ้านโป่ง-กาญจนบุรี-ลาดหญ้า ให้ใช้หมายเลข 323 จนถึงปัจจุบัน
ระหว่างเส้นทางได้แบ่งตอนควบคุมออกเป็นช่วง ๆ โดยช่วงตั้งแต่ทางแยกกระจับถึงจังหวัดกาญจนบุรี ได้วัดระยะทางนับต่อเนื่องจากถนนเพชรเกษมตั้งแต่กิโลเมตรที่ 72+180 เป็นต้นมา และสิ้นสุดบริเวณทางแยกหอนาฬิกาเมืองกาญจนบุรี คือกิโลเมตรที่ 127+090
ระหว่างทางตั้งแต่ทางแยกกระจับถึงตัวเมืองกาญจนบุรี ได้เปลี่ยนแปลงแนวเส้นทางตั้งแต่ทางเข้าอำเภอท่ามะกา บริเวณกิโลเมตรที่ 96+716 เป็นถนนเลี่ยงตัวอำเภอท่ามะกาและตำบลท่าเรือ โดยบรรจบกันที่ทางแยกพระแท่นดงรัง กิโลเมตรที่ 115+476 (หรือกิโลเมตรที่ 117+463 ของทางหลวงเส้นเดิม)
นอกจากนี้ยังได้ก่อสร้างทางเลี่ยงเมืองกาญจนบุรี ระยะทาง 13.154 กิโลเมตร บรรจบกับทางแยกแก่งเสี้ยน เพื่อมุ่งหน้าไปยังอำเภอทองผาภูมิและอำเภอสังขละบุรีโดยไม่ต้องเข้าตัวเมือง ซึ่งที่มีการจราจรหนาแน่น สำหรับถนนช่วงตั้งแต่ทางแยกแก่งเสี้ยน ถึงด่านเจดีย์สามองค์ มีระยะทางรวมกัน 222.317 กิโลเมตร ปัจจุบันกรมทางหลวงได้กำหนดเป็นทางหลวงแผ่นดินหมายเลข 367
ตั้งแต่ปี พ.ศ. 2554-2556 กรมทางหลวงมีการปรับเปลี่ยนบัญชีรายชื่อสายทางและหลักกิโลเมตร ทำให้ถนนสายนี้นับกิโลเมตรต่อเนื่องกันไปตลอดจนสุดสาย และนับหลักกิโลเมตรที่ 0 ที่ทางแยกต่างระดับหนองตะแคงแทน
ชาลส์ แดนซ์
วอลเตอร์ ชาลส์ แดนซ์ (Walter Charles Dance) เกิด 10 ตุลาคม ค.ศ. 1946 เป็นนักแสดง นักเขียนบท และผู้กำกับภาพยนตร์ชาวอังกฤษ
บทบาทที่สร้างชื่อของเขา เช่น บทไทวิน แลนนิสเตอร์ ในซีรีส์ทางช่องเอชบีโอเรื่อง Game of Thrones (2011 - 2015), กาย เพอร์รอน ในเรื่อง The Jewel in the Crown (1984), ซาร์โด นัมสปา ในเรื่อง The Golden Child (1986), ดร. โจนาทาน เคลเมนส์ ในเรื่อง Alien 3 (1992), เบเนดิกต์ ในเรื่อง Last Action Hero (1993), มาสเตอร์แวมไพร์ ในเรื่อง Dracula Untold (2014), ลอร์ด เฮฟล็อก เวตินารี ในเรื่องTerry Pratchett's Going Postal (2010), อลาสแตร์ เดนนิสตัน ในเรื่อง The Imitation Game (2014) และลอร์ดเมาต์แบ็ตเทน ใน The Crown
การให้แสงเงาแบบเซล
การให้แสงเงาแบบเซล (cel shading) หรือ การให้แสงเงาแบบตูน (toon shading) หรือ เฉดเซล เป็นรูปแบบการให้แสงเงาแบบหนึ่ง ที่ใช้ในการเร็นเดอร์งานในคอมพิวเตอร์กราฟิกส์ให้มีลักษณะเหมือนภาพวาดในลักษณะการ์ตูน เซลมีการใช้งานในหลายส่วนทั้งในการ์ตูนและในวิดีโอเกม ตัวอย่างเช่นในเกม เซลด้าในภาคของเครื่องนินเทนโดดีเอสและวี และเกมดราก้อนเควสต์ในภาค IX
คำว่า"เซล" มาจากแผ่นเซลลูลอยด์ที่ใช้เป็นเครื่องมือในการวาดการ์ตูน ส่วนคำว่า "ตูน" มาจากคำว่า "การ์ตูน" เนื่องจากถูกใช้ทำภาพคล้ายการ์ตูน
ปีหนึ่งเพื่อนกันและวันอัศจรรย์ของผม
ปีหนึ่งเพื่อนกันและวันอัศจรรย์ของผม เป็นภาพยนตร์วัยรุ่นของ คิง สมจริง ศรีสุภาพ ที่ออกฉายในปี พ.ศ. 2536 นำแสดงโดย ศักดิ์สิทธิ์ แท่งทอง และ มอส ปฏิภาณ ซึ่งเคยร่วมแสดงกันใน กลิ้งไว้ก่อนพ่อสอนไว้ ซึ่งครั้งนี้มารับบทเป็นพี่น้อง เต้ย และ ต้น   คนหนึ่งเป็นนักศึกษาที่กำลังค้นหาตัวเอง ส่วนอีกคนหนึ่งเป็นวิญญาณ ภาพยนตร์ทำรายได้ 22 ล้านบาท
ในปี พ.ศ. 2539 ถูกนำกลับมาสร้างเป็นละครโทรทัศน์ครั้งแรก ออกอากาศทาง สถานีโทรทัศน์สีกองทัพบกช่อง 7 โดยค่าย ดาราวิดีโอ บทโทรทัศน์ ลุลินารถ กำกับการแสดงโดย มานพ สัมมาบัติ นำแสดงโดย สมชาย เข็มกลัด, ธนา สุทธิกมล, แอน ทองประสม, สายธาร นิยมการณ์, นุศรา ประวันณา, ไพโรจน์ สังวริบุตร, สุพรรษา เนื่องภิรมย์, สีเทา เพ็ชรเจริญ
ประเทศสโลวีเนียในโอลิมปิกฤดูหนาว 2018
ประเทศสโลวีเนีย เข้าร่วมแข่งขันกีฬาโอลิมปิกฤดูหนาว ครั้งที่ 23 ค.ศ. 2018 (พ.ศ. 2561) ที่เมืองพย็องชัง ประเทศเกาหลีใต้ ระหว่างวันที่ 9-25 กุมภาพันธ์ พ.ศ. 2561 คณะกรรมการโอลิมปิกสโลวีเนียเป็นตัวแทนประเทศสโลวีเนียในการส่งนักกีฬาเข้าร่วมแข่งขันทั้งหมดจำนวน 71 คน ใน 9 ชนิดกีฬา
สกีข้ามทุ่ง
ผลการแข่งขันดังนี้ :
มาสค์ไรเดอร์จีโอ
มาสค์ไรเดอร์จีโอ เป็นละครโทคุซัทสึชุดมาสค์ไรเดอร์ ออกอากาศทุกวันอาทิตย์เวลา 9:00 น. - 9:30 น. ทางสถานีโทรทัศน์ทีวีอาซาฮิ ออกอากาศครั้งแรกเมื่อวันที่ 2 กันยายน ค.ศ. 2018 เป็นผลงานลำดับที่ 20 ของช่วงยุคเฮเซ และเป็นลำดับที่ 29 ของทีวีซีรีส์ชุดมาสค์ไรเดอร์
ภาพรวม
มาสค์ไรเดอร์จีโอ เป็นผลงานช่วงครบรอบ 20 เรื่องของมาสค์ไรเดอร์ยุคเฮย์เซย์โดยใช้ชื่อช่วงฉลองชื่อว่า "Since 2000 平成20 Kamen Rider Kicks"
โดยธีมหลักคือกาลเวลาและเดินทางไปยังช่วงเวลาต่างๆ ตั้งแต่ซีรีส์มาสค์ไรเดอร์คูกะจนถึงซีรีส์มาสค์ไรเดอร์บิลด์ และสามารถใช้พลังจากมาสค์ไรเดอร์รุ่นก่อนในแต่ละยุคด้วยไรด์วอทช์
ผู้แปลงร่างมาสค์ไรเดอร์
แสดงโดย โอคุโนะ โซ (奥野 壮)
แสดงโดย โอชิดะ กาคุ (押田 岳)
มาสค์ไรเดอร์จิโอ
ร่างแปลงของโทคิวะ โซโกะ ที่แปลงร่างด้วยจิโอไรด์วอทช์ ชุดเกราะสีดำสลับเงิน และสีบานเย็น (มาเจนต้า) บริเวณตาหน้ากากจะมีคำว่า ไรเดอร์ (ライダー) เป็นอักษรคาตะคานะเขียนอยู่ มีดีไซน์มาจากนาฬิกาเข็ม เป็นมาสค์ไรเดอร์ผู้ได้ชื่อว่า เหนือกว่ามาสค์ไรเดอร์ทั้งปวง ซึ่งในอนาคตจะกลายเป็นจอมมาร โอมะจีโอ สามารถใช้พลังจากชุดเกราะไรเดอร์อาร์เมอร์ต่าง ๆ ได้ ตัวอักษรญี่ปุ่นบนหน้ากากจะเป็นตัวอักษร คาตะคานะ ซึ่งจะเปลี่ยนไปตามชื่อของไรเดอร์อาร์เมอร์ที่สวม
มาสค์ไรเดอร์จีโอ (มิเรอร์เวิลด์เวอร์ชัน)
ร่างแปลงของโซโกะด้านกระจก มีลักษณะและความสามารถพื้นฐานเหมือนกับจีโอตัวจริง มีจุดแตกต่างคือเข็มขัด อาวุธ และหน้ากากจะกลับด้านซ้ายเป็นขวา เช่นเดียวกับภาพสะท้อนในกระจกเงา
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! มาสค์ไรเดอร์จีโอ (มิเรอร์เวิลด์เวอร์ชัน)
มาสค์ไรเดอร์โอมะจิโอ (โทคิวะ โซโกะ 2019)
ร่างแปลงขั้นสุดท้าย ที่โซโกะใช้โอมะจิโอไดรเวอร์ในการแปลงร่าง มีลักษณะเช่นเดียวกับโอมาจิโอจากอนาคต พร้อมด้วยพลังมหาศาลที่เหนือกว่าแกรนด์จิโอ โดยสามารถใช้พลังจากมาสค์ไรเดอร์ทุกคนในยุคเฮย์เซย์ได้ และอัญเชิญเฮย์เซย์ไรเดอร์ออกมาช่วยสู้ได้เช่นกัน นอกจากนี้ยังมีความสามารถในการทำลาย และ สรรค์สร้าง ห้วงเวลาอีกด้วย โดยโอมะจิโอในปี 2068 เลือกที่จะทำลายห้วงเวลาที่ถูกสวอลซ์ปั่นป่วนทิ้ง ในขณะที่โซโกะในปัจจุบันเลือกที่จะใช้พลังฟื้นฟูห้วงเวลาขึ้นมาใหม่
มาสค์ไรเดอร์เกซ
ร่างแปลงของเมียวโคอิน เกซ ที่แปลงร่างด้วยเกซไรด์วอทช์ ชุดเกราะสีแดง ขลิบดำสลับเหลือง มีพลังและความสามารถทัดเทียมกับจิโอ สามารถเรียกใช้อาร์เมอร์ของมาสค์ไรเดอร์รุ่นพี่ได้เช่นเดียวกับ จิโอ บนหน้ากากมีตัวอักษรฮิรากานะ คำว่า らいだー (ไรเดอร์) มีความสามารถทัดเทียมกับจิโอร่างพื้นฐาน มีดีไซน์มาจากนาฬิกาดิจิตอล ตัวอักษรญี่ปุ่นบนหน้ากากจะเป็นแบบ ฮิรากานะ และจะเปลี่ยนไปตามชื่อไรเดอร์อาร์เมอร์ที่สวม
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! มาสค์ไรเดอร์เกซ ! โกสต์อาร์เมอร์ ! ไดรฟ์อาร์เมอร์ ! บิลด์อาร์เมอร์ ! ไฟซ์อาร์เมอร์ ! วิซาร์ดอาร์เมอร์ ! เก็นมุอาร์เมอร์ ! เอ็กเซดอาร์เมอร์ ! มาสค์ไรเดอร์เกซรีไวฟ์ โกเร็ตสึ ! มาสค์ไรเดอร์เกซรีไวฟ์ ชิปปู ! บิบิรุอาร์เมอร์
มาสค์ไรเดอร์วอซ
ร่างแปลงของวอซชุดขาวและวอซชุดดำ แปลงร่างโดยใช้ มิไรด์วอทช์ และ บียอนด์ไดรเวอร์ ซึ่งเป็นระบบที่แตกต่างกับชุดเกราะของจิโอและเกซที่แปลงร่างด้วย จิคูไดรเวอร์ และ ไรด์วอทช์ สามารถใช้พลังของมาสค์ไรเดอร์จากโลกอนาคตได้ คล้ายกับไรเดอร์อาร์เมอร์ของจิโอ และ เกซ ที่เรียกว่า ฟิวเจอร์ริง
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) !! ปรากฏ ! มาสค์ไรเดอร์วอซ ! ฟิวเจอร์ริงชิโนบิ ! ฟิวเจอร์ริงควิซ ! ฟิวเจอร์ริงคิไค ! กิงกะไฟนอลลี่ ! กิงกะวาคุเซย์ฟอร์ม ! กิงกะไทโยฟอร์ม
มาสค์ไรเดอร์สึคุโยมิ
ร่างแปลงของสึคุโยมิ ที่แปลงร่างด้วยสึคุโยมิไรด์วอทช์ และ จิคูไดรเวอร์ ชุดเกราะสีขาว
เหล่ามาสค์ไรเดอร์จากโลกอนาคต
มาสค์ไรเดอร์อีกช่วงเวลาหนึ่งในวันแห่งโอมาที่ถูกเกซโค่นลง จนถูกทำให้กลายเป็นประวัติศาสตร์ของผู้กอบกู้เกซ
มาสค์ไรเดอร์ชิโนบิ
ร่างแปลงของคางุระ เรนทาโร่ที่แปลงร่างด้วยชิโนบิไดรเวอร์ เป็นมาสค์ไรเดอร์ในปี ค.ศ. 2022 ผู้มีพลังจากวิชานินจา ชุดเกราะมีสีม่วง และมีดาบนินจาโตเป็นอาวุธประจำตัว มีประโยคประจำตัวคือ ตัวอักษรชิโนบิเขียนด้วยหัวใจและคมดาบ! มาสค์ไรเดอร์ชิโนบิ! (忍びと書いて刃の心！仮面ライダーシノビ！)
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! มาสค์ไรเดอร์ชิโนบิ
มาสค์ไรเดอร์ฮัตตาริ
ร่างแปลงของคนโจ อิซามิจิ ที่แปลงร่างด้วยโกลด์เฮียวดันในการแปลงร่าง เป็นมาสค์ไรเดอร์ในปี ค.ศ. 2022 เช่นเดียวกับชิโนบิ ปรากฏใน RIDER TIME มาสค์ไรเดอร์ชิโนบิ
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! มาสค์ไรเดอร์ฮัตตาริ
มาสค์ไรเดอร์ควิซ
ร่างแปลงของโดอัน มงโด แปลงร่างด้วยควิซไดรเวอร์ เป็นไรเดอร์ที่มาจากปี ค.ศ. 2040 บนชุดเกราะมีลวดลายเครื่องหมายปรัศนี (?) สีน้ำเงินและแดง แม้ว่าควิซจะมีความสามารถด้านพละกำลังน้อยกว่าจิโอ และ เกซ แต่ทีเด็ดในการต่อสู้ของเขาคือ การตั้งคำถามกับอีกฝ่าย ในระหว่างการต่อสู้ หากคู่ต่อสู้ตอบผิดก็จะถูกไฟฟ้าช็อตอย่างรุนแรง มีประโยคประจำตัวคือ กอบกู้โลกเอาไว้! เป็นคำตอบที่ถูกต้องไง! (救えよ世界！答えよ正解！)
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! มาสค์ไรเดอร์ควิซ
มาสค์ไรเดอร์คิไค
ร่างแปลงของมาคินะ เรนโตะ ที่แปลงร่างด้วยคิไคไดรเวอร์ เป็นไรเดอร์ที่มาจากปี ค.ศ. 2121 ชุดเกราะสีทอง, ดำ เป็นมาสค์ไรเดอร์ที่เป็นมนุษย์จักรกลเต็มตัว ทำให้มีพละกำลังที่แข็งแกร่ง และทนทาน มีประโยคประจำตัวคือ กายาเหล็กไหล พร้อมหัวใจที่ร้อนแรง! มาสค์ไรเดอร์คิไค! (鋼のボディに熱いハート！仮面ライダーキカイ！)
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! มาสค์ไรเดอร์คิไค
มาสค์ไรเดอร์กิงกะ
มาสค์ไรเดอร์ปริศนาที่มาจากอวกาศ มีดวงอาทิตย์เป็นแหล่งพลังงานหลัก เป็นมาสค์ไรเดอร์ที่ถูกสร้างจากพลังงานบริสุทธิ์ สามารถป้องกันการโจมตีของคู่ต่อสู้อีกฝ่าย และสามารถควบคุมแรงโน้มถ่วง, ปล่อยคลื่นกระแทกและสร้างคลื่นพลังงานโดยการสร้างโฟโตสเฟียร์แสงอาทิตย์ นอกจากนี้ยังหุ้มตัวเองในสภาพหินอุกาบาตได้ด้วย ล็อกโปรเทคชันลุค ในกรณีที่เวลาฝนตกหรือเมฆบังแสงอาทิตย์
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! มาสค์ไรเดอร์กิงกะ
ไทม์มาจิน
ไทม์มาจิน (タイムマジーン) เป็นยานไทม์แมชชีนข้ามเวลา ที่สามารถแปลงเป็นหุ่นยนต์ยักษ์ได้ มีความสามารถในการข้ามมิติเวลาได้อย่างอิสระ เมื่อผู้ใช้งานเป็นมาสค์ไรเดอร์ ส่วนหัวของไทม์มาจินจะกลายเป็นใบหน้าของมาสค์ไรเดอร์ผู้ใช้คนนั้น
! ชื่อ !! ส่วนสูง !! น้ำหนัก !!ความเร็วสูงสุด ! จิโอโหมด เกซโหมด ! โอสโหมด ! ทาจาดอร์โหมด ! เอ็กเซดโหมด ! บิลด์โหมด ! เก็นมุโหมด ! ครอสซ์โหมด ! วอซโหมด !รุ่นอูล ! รุ่นออร่า ! รุ่น A3
อนาเธอร์ไรเดอร์
อนาเธอร์ไรเดอร์ (アナザーライダー) คือ ปิศาจที่สร้างโดยไทม์แจ็คเกอร์ เกิดจากอนาเธอร์ไรด์วอทช์ที่มีพลังของมาสค์ไรเดอร์ ใส่เข้าไปในร่างมนุษย์ ทำให้เกิดเป็นปิศาจรูปร่างคล้ายมาสค์ไรเดอร์ร่างต้นแบบขึ้นมา ลักษณะเด่นคือจะมีตัวเลขของปีที่ถูกสร้างและชื่อตัวอักษรเป็นภาษาอังกฤษ
เมื่ออนาเธอร์ไรเดอร์ปรากฏตัวในช่วงปีที่ไรเดอร์คนนั้นอยู่ มาสค์ไรเดอร์ที่อยู่ในปีนั้นจะได้รับผลกระทบต่อกาลเวลาทั้งการมีตัวตนและสถานะ รวมถึงเหล่าวายร้ายที่เป็นศัตรูของไรเดอร์ในปีเดียวกัน การกำจัดอนาเธอร์ไรเดอร์จะต้องใช้พลังจากไรด์วอทช์ของไรเดอร์ต้นแบบในปีนั้นๆ แม้จะกำจัดอนาเธอร์ไรเดอร์ได้ ผลของเวลาในช่วงนั้นก็อาจบิดเบือนจากเดิม นอกจากนี้ถ้าอนาเธอร์ไรเดอร์ถูกกำจัดในช่วงเวลาอื่นและไม่ใช้พลังจากไรด์วอทช์จากไรเดอร์ต้นแบบ ทำให้ผู้เป็นมาสค์ไรเดอร์ในยุคนั้นได้ความทรงจำคืนเป็นการชั่วคราว อย่างไรก็ตามเมื่ออนาเธอร์ไรเดอร์ถูกสร้างในปี ค.ศ. 2019 ทำให้ไม่มีผลต่อกับมาสค์ไรเดอร์ร่างต้นแบบ ทั้งการใช้พลังและความทรงจำของมาสค์ไรเดอร์ และในการกำจัดอนาเธอร์ไรเดอร์ต้องใช้ไรด์วอทช์ที่มีพลังเหนือกว่าไรด์วอทช์ทั่วไป
ในส่วนของอนาเธอร์ดับเบิล, อนาเธอร์คูกะ, อนาเธอร์เดนโอ, อนาเธอร์ดิเอนด์, อนาเธอร์เซโร่วัน ดูเพิ่มเติมที่ รวมพลังมาสค์ไรเดอร์ FOREVER, มาสค์ไรเดอร์จีโอ NEXT TIME เกซ, มาเจสตี้, มาสค์ไรเดอร์ กำเนิดใหม่ไอ้มดแดงยุคเรย์วะ
ไรด์วอทช์
! ปีที่ระบุ !! ชื่อ !! ผู้ใช้ !! ปรากฏ !! รายละเอียด ! ไม่มี ! ไม่มี ! 2018 ! 2068 ! rowspan="2"| 2015 ! 2017 ! rowspan="2"| 2017 ! 2014 ! 2016 ! 2011 ! 2003 ! 2012 ! 2012 ! 2016 ! rowspan="2"| 2010 ! 2013 ! 2009 ! 2009 ! 2018 ! ! !rowspan="2"| 2002 ! !rowspan="2"| 2004 ! 2001 ! 2000 ! 2005 ! 2008 ! 2006 ! 2007 ! ! 2068 ! 2068 ! 2019 ! !2020
มิไรด์วอทช์
! ชื่อ !! ผู้ใช้ !! ปรากฏ !! รายละเอียด ↓ วอซชุดดำ ↓ สูญเสีย ↓ วอซชุดดำ ↓ วอซชุดดำ ↓ วอซชุดดำ ↓ วอซชุดดำ
อนาเธอร์ไรด์วอทช์
! ปีที่เกี่ยวข้อง !! ชื่ออนาเธอร์ไรด์วอทช์ !! ผู้ที่ได้รับพลัง !! ผู้มอบให้ !! ปรากฏ ! 2017 ! 2016 ! 2011 ! 2003 ! 2012 ! 2010 ! 2013 ! 2015 ! 2022 ! 2040 ! 2002 ! 2121 ! 2019 ! 2019 ! 2002 ! 2019 ! 2019 ! 2019 !2019 !2019 ! 2007 ! 2019 ! 2019 ! 2019 ! 2018
มาสค์ไรเดอร์จีโอ แผนสมบูรณ์
มาสค์ไรเดอร์จีโอ แผนสมบูรณ์ (仮面ライダージオウ 補完計画) เป็นตอนย่อยที่ลงในแอปพลิเคชันโตเอะโทคุซัทสึคลับ เริ่มลงเมื่อวันที่ 2 กันยายน 2018 ถึงวันที่ 16 ธันวาคม ปีเดียวกัน เนื้อหาเกี่ยวกับนำเสนอข้อมูลเบื้องหลังที่เกี่ยวข้องกับตอนที่ออกอากาศของมาสค์ไรเดอร์จีโอที่ฉายในขณะนั้น
!วันที่เผยแพร่!!ตอนที่!!ชื่อตอน!!ตัวละครที่ปรากฏ
PART1 RIDER TIME มาสค์ไรเดอร์ชิโนบิ
!ตอนที่ !!ชื่อตอน!!วันที่เผยแพร่
PART2 RIDER TIME มาสค์ไรเดอร์ริวคิ
!ตอนที่ !!ชื่อตอน!!วันที่เผยแพร่
RIDER TIME มาสค์ไรเดอร์ดีเคด VS จีโอ เกมมรณะคฤหาสน์ดีเคด
RIDER TIME มาสค์ไรเดอร์ดีเคด VS จีโอ เกมมรณะคฤหาสน์ดีเคด เป็นผลงานซีรีส์สปินออฟ ที่ลงสตรีมมิ่งแอปพลิเคชันโตเอะโทคุซัทสึแฟนคลับ เผยแพร่เมื่อวันที่ 9 กุมภาพันธ์ ค.ศ. 2021
RIDER TIME มาสค์ไรเดอร์จีโอ VS ดีเคด จีโอทั้งเจ็ด
RIDER TIME มาสค์ไรเดอร์จีโอ VS ดีเคด จีโอทั้งเจ็ด เป็นผลงานซีรีส์สปินออฟ ที่ลงสตรีมมิ่ง TELASA เผยแพร่เมื่อวันที่ 9 กุมภาพันธ์ ค.ศ. 2021
การออกอากาศ
มาสค์ไรเดอร์จีโอ ทุกวันอาทิตย์เวลา 9:00 น. - 9:30 น. ทางสถานีโทรทัศน์ทีวีอาซาฮิ ในประเทศญี่ปุ่น
สำหรับในประเทศไทย ลิขสิทธิ์ในการออกอากาศทางโทรทัศน์และเผยแพร่ทางแอปพลิเคชัน เป็นของบริษัท ดรีม เอกซ์เพรส (เดกซ์) จำกัด ฉายทางสถานีโทรทัศน์ดิจิตัล HD MCOT HD ช่อง 30 ทุกวันเสาร์เวลา 7:00 น. - 7:30 น. ในรายการช่อง 9 การ์ตูน เมื่อวันที่ 14 กันยายน พ.ศ. 2562 และกลับมาออกอากาศอีกครั้งทางช่อง จีเอ็มเอ็ม 25 ทุกวันเสาร์เวลา 6:05 น. ในรายการ Dexclub Cartoon เมื่อวันที่ 2 มกราคม พ.ศ. 2564
ณรงค์ หนานโฮ๊ะ นิยมไทย
นายณรงค์ หนานโฮ๊ะ นิยมไทย (ชื่อรอง หนานโฮ๊ะ) หรือที่รู้จักกันในนาม "หนานโฮ๊ะ" อดีตผู้ช่วยเลขานุการรัฐมนตรีว่าการกระทรวงวิทยาศาสตร์ เทคโนโลยี และสิ่งแวดล้อม ในรัฐบาลนายชวน หลีกภัย อดีตสมาชิกสภาผู้แทนราษฎรจังหวัดเชียงใหม่ หลายสมัย นักจัดรายการวิทยุ ผู้สื่อข่าวท้องถิ่น ที่นำเสนอข่าวในรูปแบบภาษาถิ่นเหนือ (คำเมือง)
ประวัติ
ปัจจุบันนายณรงค์ พักอาศัยอยู่ที่ตำบลสันกลาง อำเภอสันกำแพง จังหวัดเชียงใหม่
งานการเมือง
นายณรงค์ เคยเป็น สจ. 3 สมัย รวม 15 ปี ต่อมาเข้าสู่งานการเมืองระดับชาติโดยลงสมัครรับเลือกตั้งในปี พ.ศ. 2529 สังกัดพรรคชาติไทย รวมทีมกับนายสุรพันธ์ ชินวัตร และนางเยาวลักษณ์ ชินวัตร แต่เขาและนางเยาวลักษณ์ไม่ได้รับเลือกตั้ง ต่อมาเขาได้รับเลือกตั้งเป็นสมาชิกสภาผู้แทนราษฎร จังหวัดเชียงใหม่ สังกัดพรรคประชาธิปัตย์ ในการเลือกตั้งในเดือนมีนาคม พ.ศ. 2535 ต่อมาได้รับเลือกสมัยที่สอง ในการเลือกตั้งในเดือนกันยายน พ.ศ. 2535 แต่ในการเลือกตั้ง พ.ศ. 2539 เขาไม่ได้รับเลือกตั้ง
ต่อมาในการเลือกตั้ง พ.ศ. 2544 จึงย้ายมาสังกัดพรรคความหวังใหม่ แต่ไม่ได้รับการเลือกตั้ง โดยได้คะแนนเป็นรองนายยงยุทธ สุวภาพ จากพรรคประชาธิปัตย์ นายทวีศักดิ์ สุภาศรี จากพรรคไทยรักไทย และนายเจริญ เชาวน์ประยูร อดีต ส.ส. จากพรรคราษฎร ซึ่งต่อมาพรรคความหวังใหม่ได้ยุบรวมเข้ากับพรรคไทยรักไทย ต่อมาในปี พ.ศ. 2547 นายณรงค์ก็ได้ลาออกจากพรรคไทยรักไทย และลงสมัครรับเลือกตั้งในการเลือกตั้งนายกองค์การบริหารส่วนจังหวัดเชียงใหม่ แต่ไม่ได้รับเลือกตั้ง โดยได้คะแนนเป็นลำดับที่ 4 ได้คะแนน 54,516 คะแนน
ในปีเดียวกันเขาย้ายไปสังกัดพรรคประชาธิปัตย์ พรรคชาติไทย พรรคมหาชน และสุดท้ายจึงย้ายมาร่วมงานการเมืองกับนายชูวิทย์ กมลวิศิษฎ์ และได้รับแต่งตั้งเป็นกรรมการบริหารพรรคต้นตระกูลไทย และเป็นผู้อำนวยการการเลือกตั้งในส่วนของภาคเหนือ แต่ไม่นานพรรคต้นตระกูลไทยก็ยุบไปรวมกับพรรคชาติไทย จากนั้นในการเลือกตั้ง พ.ศ. 2548 นายณรงค์ จึงได้ลงสมัครรับเลือกตั้ง ส.ส.เชียงใหม่ เขต 4 ในนามพรรคความหวังใหม่ และได้รับมอบหมายให้เป็นผู้อำนวยการเลือกตั้งของพรรคอีกด้วย แต่ก็ไม่สามารถเอาชนะผู้สมัครจากพรรคไทยรักไทยได้
นายณรงค์ นิยมไทย เคยได้รับแต่งตั้งเป็นผู้ช่วยเลขานุการรัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม ในรัฐบาลนายชวน หลีกภัย (ครม.50) ปฏิบัติหน้าที่ประจำตัว นายปรีชา มุสิกุล รัฐมนตรีช่วยว่าการฯ
นายณรงค์ มีบทบาทในฝ่ายนิติบัญญัติ อาทิ เป็นกรรมาธิการวิสามัญพิจารณาเรื่องพม่ากักตัวเจ้าหน้าที่ฝ่ายไทย เมื่อปี พ.ศ. 2535
ลัสเตียน (รามเกียรติ์)
ท้าวลัสเตียน (Vishrava:विश्रवा) หรือในรามายณะ คือมหาฤๅษีวิศรพ เป็นอสูรบุตรของท้าวจตุรพักตร์ผู้ครองเมืองลงกาองค์แรก กับนางมลิกา ( รามายณะ คือ นางมานินี (Manini) หรืออีกนามคือ นางวริวภู (Havirbhu).) ท้าวลัสเตียนเป็นกษัตริย์ครองเมืองลงกาองค์ที่สอง ในรามเกียรติ์และเรียมเกร์มีมเหสีห้าพระองค์และมีโอรสและธิดาทั้งหมดสิบเอ็ดองค์
ส่วนมหากาพย์รามายณะระบุว่าปุลัสตยะเป็นหนึ่งในฤๅษีเจ็ดตนพระพรหมสร้างขึ้นด้วยความคิด และเป็นบิดาของฤๅษีวิศรวา บิดาของราวณะ
ลักษณะและสี
ท้าวลัสเตียน หรือ ลัสเตียนพรหม มีกายและหน้าสีขาว ปากแสยะ ตาโพลง สวมมงกุฎน้ำเต้าเฟืองยอดสะบัด บางตำราว่ามงกุฎยอดชัย มี 1 พักตร์ 4 กร
มเหสีและโอรสธิดา
ท้าวลัสเตียน มีมเหสี 5 องค์
เหตุรถไฟตกรางในจังหวัดประจวบคีรีขันธ์ พ.ศ. 2552
'''เหตุการณ์รถไฟตกรางที่หัวหิน พ.ศ. 2552''' เป็นเหตุการณ์ที่นับว่าเป็นอุบัติเหตุทางรถไฟไทยที่มีผู้เสียชีวิตและบาดเจ็บมากที่สุดรอบในหลายปี เหตุเกิดขึ้นเมื่อเวลา 04.20 น. ของวันที่ 5 ตุลาคม พ.ศ. 2552 โดยรถด่วนขบวนที่ 84 วิ่งจากสถานีตรังปลายทางสถานีกรุงเทพ เกิดตกรางที่สถานีเขาเต่า ตำบลหนองแก อำเภอหัวหิน จังหวัดประจวบคีรีขันธ์ ทำให้ตู้โดยสารทั้งหมด 15 ตู้ พลิกคว่ำเสีย 6 ตู้ มีผู้เสียชีวิต 7 ราย บาดเจ็บ 88 ราย และทำให้วันนั้นทั้งวัน รถไฟสายใต้ทุกขบวนต้องหยุดให้บริการทั้งหมด
ในเบื้องต้น ทางการรถไฟแห่งประเทศไทย ได้ประเมินค่าเสียหายทั้งหมดนับ 100 ล้านบาท จากขบวนรถไฟตู้โดยสารทั้งหมด 14 ตู้ ได้รับความเสียหาย 9 ตู้ และความเสียหายของราง คิดเป็นมูลค่าประมาณ 120 ล้านบาท และความเสียหายจากการสั่งระงับการให้บริการรถไฟในเส้นทางสายใต้ 28 เที่ยว และขบวนรถสินค้า 5 เที่ยว เป็นเงิน 9 ล้านบาท
หลังเกิดเหตุ ได้มีการระดมทีมกู้ภัยลงไปช่วย นายมานิต นพอมรบดี รัฐมนตรีช่วยว่าการกระทรวงสาธารณสุข นายโสภณ ซารัมย์ รัฐมนตรีว่าการกระทรวงคมนาคม และนายอภิสิทธิ์ เวชชาชีวะ นายกรัฐมนตรี ก็ได้ลงพื้นที่ไปดูสถานที่เกิดเหตุและเยี่ยมเยียนผู้ได้รับบาดเจ็บ การกู้ซากรถไฟและการซ่อมแซมรางแล้วเสร็จในเวลาใกล้เที่ยงของอีกวัน พร้อมกับเปิดให้บริการรถไฟสายใต้ทุกขบวนได้อีกครั้งตามปกติ
สาเหตุของการเกิดอุบัติเหตุ
วันที่ 6 ตุลาคม พ.ศ. 2552 เวลา 11.30 น. นายยุทธนา ทัพเจริญ ผู้ว่าการการรถไฟแห่งประเทศไทย แถลงข่าวสถานการณ์หลังเกิดเหตุรถไฟตกรางบริเวณสถานีเขาเต่า อำเภอหัวหิน จังหวัดประจวบคีรีขันธ์ ว่าสาเหตุที่ทำให้รถไฟตกราง เบื้องต้นคาดว่าอาจเกิดจากพนักงานขับรถไฟหลับใน เพราะมีหลักฐานว่าพนักงานขับรถไฟซึ่งจะต้องแวะจอดเพื่อรอรับเอกสารใบสับหลีกขบวนรถที่บริเวณ สถานีวังก์พง แต่ปรากฏว่าขบวนรถคันดังกล่าวได้ขับขบวนรถฝ่าไฟแดงตรงไปยังสถานีเขาเต่า ซึ่งมีขบวนรถสินค้าขาล่องจอดรอสับหลีก แต่เมื่อได้รับการติดต่อว่าขบวนรถดังกล่าววิ่งฝ่ามาด้วยความเร็วสูงถึง 105 กิโลเมตรต่อชั่วโมง พนักงานที่สถานีเขาเต่าจึงได้สับหลีกรางเพื่อไม่ให้ขบวนรถไปชนกับขบวนรถสินค้าที่จอดอยู่ ทำให้รถไฟเกิดตกราง
ต่อมา ทางสหภาพแรงงานการรถไฟแห่งประเทศได้มีแถลงการณ์แสดงความเสียใจต่อเหตุการณ์ที่เกิดขึ้น แต่เชื่อว่าสาเหตุของอุบัติเหตุในครั้งนี้ไม่น่าจะเกิดมาจากพนักงานขับรถไฟ แต่น่าจะเกิดขึ้นมาจากมติของคณะรัฐมนตรีที่ปรับพนักงานออก ทำให้เหลือพนักงานทำงานไม่เพียงพอและต้องทำงานหนักจนไม่มีเวลาได้พักผ่อน บ้างก็ว่าเกิดจากความเสื่อมสภาพของอุปกรณ์
ระดับน้ำสูงขึ้นโดยพายุ
ระดับน้ำสูงขึ้นโดยพายุ หรือ น้ำขึ้นจากพายุ หรือนิยมเรียกว่า คลื่นพายุซัดฝั่ง (storm surge หรือ tidal surge) คือคลื่นที่เกิดจากการยกตัวขึ้นของน้ำทะเลนอกชายฝั่งด้วยอิทธิพลของความกดอากาศต่ำและอิทธิพลของพายุหมุนเขตร้อน ระดับน้ำสูงขึ้นโดยพายุขั้นตอนแรกเกิดจากลมความเร็วสูงที่พัดผลักดันผิวมหาสมุทร ลมจะทำให้น้ำยกตัวสูงขึ้นจากระดับน้ำทะเลปกติ ขั้นตอนที่สองคือความกดอากาศต่ำที่ศูนย์กลางพายุ (ตาพายุ) มีผลเพิ่มยกระดับน้ำขึ้นอีกเล็กน้อย และอีกสาเหตุคือชั้นความลึก (bathymetry) ของน้ำทะเล ผลกระทบรวมจากปรากฏการณ์ความกดอากาศต่ำร่วมกับการพัดของลมพายุเหนือทะเลน้ำตื้นนี้เองที่เป็นต้นเหตุของอุทกภัยจากระดับน้ำสูงขึ้นโดยพายุ คำว่า "storm surge" ในภาษาอังกฤษยังมีคำอื่น ๆ ที่ใช้แบบไม่เป็นทางการ (ไม่ใช่ศัพท์ทางวิทยาศาสตร์) คือ "storm tide" (น้ำขึ้นหนุนจากพายุ) นั่นเพราะมันเกี่ยวโยงกับการยกขึ้นของน้ำทะเลจากพายุ, ภาวะน้ำขึ้นหนุน (plus tide), คลื่นเคลื่อนยกตัว (wave run-up), และการท่วมหลากของน้ำจืด เมื่อเอ่ยถึงอ้างอิงความสูงของระดับน้ำสูงขึ้นโดยพายุ สิ่งสำคัญคือความชัดเจนของจุดอ้างอิง จากรายงานพายุหมุนเขตร้อนของศูนย์พายุหมุนแห่งชาติ (National Hurricane Center, NHC) รายงานอ้างอิงระดับน้ำสูงขึ้นโดยพายุจากความสูงของระดับน้ำที่สูงเหนือจากระดับน้ำขึ้นของอุตุพยากรณ์ และความสูงของระดับน้ำที่ถูกพายุยกขึ้นเหนือจากสถิติระดับน้ำทะเลที่อ้างอิงใน พ.ศ. 2472 (NGVD-29)
กลไก
อิทธิพลที่มีผลต่อการการเปลี่ยนแปลงของระดับน้ำในระหว่างเกิดพายุมีอย่างน้อย 5 อิทธิพล ได้แก่ อิทธิพลความกดอากาศ, อิทธิพลโดยตรงจากลมพายุ, อิทธิพลของการหมุนตัวของโลก, อิทธิพลของคลื่น, และอิทธิพลของปริมาณน้ำฝนที่ตก
อิทธิพลความกดอากาศของพายุหมุนเขตร้อนจะทำให้ระดับของน้ำในทะเลเปิดยกตัวสูงขึ้นในเขตที่บรรยากาศมีความกดอากาศต่ำ และลดระดับต่ำลงในเขตบรรยากาศมีความกดอากาศสูง ระดับน้ำที่ยกตัวสูงขึ้นจะแปรผกผันกับความกดอากาศที่ต่ำลง เพื่อที่จะทำให้ความกดโดยรวมที่ระนาบของใต้ผิวน้ำคงที่ ผลกระทบนี้ทำให้ประมาณได้ว่าระดับน้ำทะเลจะเพิ่มสูงขึ้น 10 มิลลิเมตร (0.4 นิ้ว) ต่อทุก ๆ 1 มิลลิบาร์ที่ลดลงของความกดอากาศ
ความแรงที่พื้นผิวลมเป็นสาเหตุโดยตรงของความสูงชันของพายุลม ปรากฏการณ์นี้รู้จักกันในชื่อ "เกลียวเอ็กมาน" (Ekman spiral) มีข้อเท็จจริงที่ว่าความกดดันของลม (wind stress) เป็นสาเหตุของปรากฏการณ์การก่อตัวของลม นั่นคือมีแนวโน้มที่ระดับน้ำจะยกเพิ่มในด้านทิศเดียวกับกระแสลมที่พัดเข้าฝั่ง และระดับน้ำจะลดลงในด้านตรงกันข้าม เพราะเหตุนี้จึงเป็นธรรมดาที่พายุจะพัดน้ำซัดอ่าวในทิศทางไปของพายุ เพราะเหตุว่าเกลียวเอ็กมานมีผลจากการแผ่ในแนวฉากของลมที่ผ่านน้ำ และผลกระทบนี้จะแปรผกผันกับความลึกของน้ำ อิทธิพลความดันและการก่อตัวของลมในทะเลเปิดจะผลักดันน้ำเข้าสู่อ่าวในแนวเดียวกับอิทธิพลของน้ำขึ้นน้ำลง
อิทธิพลของการหมุนของโลกเป็นสาเหตุของปรากฏการณ์คอริออลิส (Coriolis effect) ซึ่งปรากฏการณ์นี้จะทำให้ทิศทางกระแสน้ำเบี่ยงโค้งไปทางขวาในซีกโลกเหนือ และเบี่ยงโค้งไปทางซ้ายในซีกโลกใต้จากอิทธิพลของการหมุนของโลก เมื่อโค้งของกระแสน้ำเข้าพุ่งปะทะกับชายฝั่งในแนวตั้งฉากจะไปเพิ่มขยายคลื่นที่ยกตัวให้เพิ่มขึ้น และหากโค้งของกระแสน้ำหันออกจากชายฝั่งมีผลให้คลื่นที่ยกตัวนั้นลดลง
อิทธิพลของคลื่น ขณะที่คลื่นได้รับกำลังจากลม โดยเฉพาะจากพลังของลมพายุ ลมที่มีพลังจะยกคลื่นให้ใหญ่และแรงในทิศทางเดียวกันกับแนวการเคลื่อนที่ของลม แม้กระนั้นก็จะเห็นผลการเปลี่ยนแปลงที่ผิวคลื่นเพียงเล็กน้อยในทะเลเปิด (ทะเลลึก) แต่มันจะมีผลให้คลื่นขยายตัวใหญ่และแรงขึ้นคลื่นนั้นเมื่อเข้าใกล้ชายฝั่ง เมื่อแนวคลื่นที่กำลังแตกตัวขนานกับหาดมันนำน้ำจำนวนมากซัดตรงเข้าสู่ฝั่ง ขณะที่คลื่นแตกตัวอนุภาคของน้ำที่เคลื่อนเข้าฝั่งนั้นมีโมเมนตัมจำนวนมาก จนอาจซัดกระเซ็นขึ้นไปตามความชันของหาดจนสูงเหนือระดับน้ำทะเลและคลื่นที่ตามมาในลูกที่สองถูกซัดสูงขึ้นก่อนที่มันจะแตกกระจาย
การวัดการยกตัว
การวัดการยกตัวสามารถทำได้โดยตรงที่สถานีวัดน้ำขึ้นน้ำลงชายฝั่ง (coastal tidal stations) โดยวัดความแตกต่างของระดับน้ำขึ้นพยากรณ์การระดับยกตัวที่สังเกตได้ ข้อสารสนเทศนี้สามารถดูในขณะเกิดจริงได้ที่เว็บไซต์น้ำขึ้นน้ำลงและกระแสน้ำของ NOAA (NOAA Tides and Currents website) ตลอดเวลาที่ทำการรายงาน
การวัดการยกตัวอีกวิธีหนึ่งที่เริ่มนำมาใช้โดย NHC เมื่อ พ.ศ. 2548 โดยทีมงาน USGS ที่ใช้การติดจั้งตัวแปรสัญญาณความกดอากาศไปตามชายฝั่งทะเลก่อนที่พายุหมุนจะมาถึง ซึ่งเป็นการทดลองใช้ครั้งแรกกับพายุหมุนริตา (Hurricane Rita) กรรมวิธีนี้ได้นำมาตรวจสอบความถูกต้องกับกรรมวิธีอื่นที่ใช้กับริตาด้วย และต่อมาได้ใช้กีบพายุหมุนเออร์เนสโกเมื่อปี พ.ศ. 2549 อีกครั้ง เครื่องรับรู้ประเภทนี้สามารถนำไปติดตั้งไว้ในตำแหน่งที่จะถูกน้ำท่วมโดยสามารถวัดความสูงของน้ำส่วนบนได้
เหตุการณ์ระดับน้ำสูงขึ้นโดยพายุในประเทศไทย
ในอดีตประเทศไทยก็เคยเกิดปรากฏการณ์ระดับน้ำสูงขึ้นโดยพายุเมื่อวันที่ 25–26 ตุลาคม พ.ศ. 2505 บริเวณแหลมตะลุมพุก อำเภอปากพนัง จังหวัดนครศรีธรรมราช ในภาคใต้ของประเทศไทย จากพายุโซนร้อนแฮเรียต มีเส้นผ่านศูนย์กลางขนาด 300 กิโลเมตร ความเร็วลม 180–200 กิโลเมตรต่อชั่วโมง ความเร็วในการเคลื่อนที่ 92.622 กิโลเมตรต่อชั่วโมง เกิดคลื่นยักษ์สูงประมาณยอดต้นสน (20 เมตร) สร้างความเสียหายให้ 9 จังหวัดในภาคใต้เป็นอย่างมาก สถานที่ราชการ อาคารบ้านเรือน โรงเรียน วัด ถูกพายุพัดพังระเนระนาด การไฟฟ้าและสถานีวิทยุตำรวจเสียหายหนัก ไม่สามารถติดต่อกันได้ เรือที่ออกทะเลเสียหายมากมาย ต้นยาง ต้นมะพร้าว และต้นไม้อื่น ๆ ล้มพินาศมหาศาล สวนยางนับแสน ๆ ต้นโค่นล้มขวางเป็นสิบ ๆ กิโลเมตร มีผู้เสียชีวิต 911 คน, สูญหาย 142 คน, บาดเจ็บสาหัส 252 คน,ไม่มีที่อยู่อาศัย 10,314 คน, บ้านเสียหาย 42,409 หลังคาเรือน,โรงเรียน 435 หลัง
สโลช (SLOSH)
ศูนย์พายุหมุนแห่งชาติได้พยากรณ์ไว้ว่าระดับน้ำสูงขึ้นโดยพายุโดยใช้แบบจำลองสโลช หรือ SLOSH ซึ่งย่อมาจาก "ระดับน้ำสูงขึ้นโดยพายุในทะเลสาบและบนแผ่นดิน" ในภาษาอังกฤษ คือ Lake and Overland Surges from Hurricanes. แบบจำลองนี้มีความแม่นยำภายใน 20 percent. ข้อมูลสโลชรับเข้า (input) รวมถึงความกดอากาศส่วนกลางของพายุหมุนเขตร้อน, ขนาดของพายุ, การเคลื่อนตัวของพายุ, เส้นทางการเคลื่อนตัว, และความเร็วลมคงที่สูงสุด นอกจากนี้ยังต้องนำเอาลักษณะภูมิประเทศท้องถิ่น, การหันเหทิศทางของอ่าวและแม่น้ำ, ความลึกของก้นทะเล, การขึ้นลงเชิงดาราศาสตร์ของน้ำ (น้ำขึ้นน้ำลง), รวมทั้งรูปโฉมทางกายภาพอื่น ๆ เข้ามานับร่วมกันเพื่อการกำหนดกริดหรือตารางล่วงหน้าที่เรียกว่า "แอ่งสโลช" (SLOSH basin) แล้วจึงนำแอ่งสโลชมาทับซ้อนสำหรับเส้นแนวชายฝั่งทะเลด้านใต้และตะวันออกของแผ่นทวีปอเมริกา ในการจำลองพายุบางครั้งอาจใช้แอ่งสโลชมากว่า 1 แอ่ง เช่นการเดินแบบจำลองสโลชแคทรินาซึ่งใช้ทั้งแอ่งทะเลสาบพอนชาร์เทรน/นิวออร์ลีนส์ และ แอ่งมิสซิสซิบปีซาวด์ร่วมกันเพื่อใช้กับการขึ้นฝั่งของพายุ (landfall) ของอ่าวเม็กซิโก
การบรรเทา
แม้การสำรวจทางอุตุนิยมวิทยาจะเตือนภัยพายุหมุนหรือพายุร้ายแรงทั่ว ๆ ไปแล้วก็ตาม ในบางกรณีบางพื้นที่ที่มีความเสียงต่อน้ำท่วมชายฝั่งสูงเฉพาะที่บางแห่งจะมีการเตือนเกี่ยวกับระดับน้ำสูงขึ้นโดยพายุเฉพาะเป็นครั้ง ๆ อยู่ด้วยเหมือนกัน ได้มีการปฏิบัติจริงอยู่แล้วหลายแห่ง เช่นประเทศเนเธอร์แลนด์ สเปน, สหรัฐ,  และสหราชอาณาจักร
กรรมวิธีเพื่อป้องกันระดับน้ำสูงขึ้นโดยพายุเริ่มขึ้นหลังจากเหตุการณ์น้ำท่วมใหญ่ทะเลเหนือ เมื่อ พ.ศ. 2496 โดยการสร้างเขื่อนและประตูกั้นน้ำท่วม (สันดอนกั้นระดับน้ำสูงขึ้นโดยพายุ) ปกติจะเปิดให้น้ำและเรือผ่านเข้าออก แต่จะปิดเมื่อมีทีท่าว่าอาจถูกคุกคามจากระดับน้ำสูงขึ้นโดยพายุ สันดอนกั้นพายุยกที่สำคัญได้แก่ โอสเตอร์สแค็ลเดอเกริง (Oosterscheldekering) และมาสลันต์เกริง (Maeslantkering) ในเนเธอร์แลนด์ซึ่งเป็นส่วนหนึ่งของโครงการงานดินดอนสามเหลี่ยม (Delta Works project) และสันดอนเทมส์ (Thames Barrier) ที่ใช้ป้องกันกรุงลอนดอน
ราชอาณาจักรสกอตแลนด์
ราชอาณาจักรสกอตแลนด์ (Rìoghachd na h-Alba; Kinrick o Scotland; Kingdom of Scotland) เป็นราชอาณาจักรที่ตั้งอยู่ทางตะวันตกเฉียงเหนือของยุโรประหว่างปี ค.ศ. 843 ถึงปี ค.ศ. 1707 บริเวณอาณาจักรตั้งอยู่ทางตอนเหนือของเกาะอังกฤษทางทิศใต้จรดพรมแดนราชอาณาจักรอังกฤษ ซึ่งมารวมตัวกันเป็นราชอาณาจักรบริเตนใหญ่ภายใต้พระราชบัญญัติสหภาพ ค.ศ. 1707 (Acts of Union)